stanford-oval/wikipedia huggingface dataset:
Of Kingdom and Crown
Aiheesta muualla

Of Kingdom and Crown Discogsissa. (englanniksi)
Albumi Of Kingdom and Crown Encyclopaedia Metallum -sivustolla (englanniksi)
Machine Head
| --- | --- |
Studioalbumit:   Burn My Eyes  The More Things Change  The Burning Red  Supercharger  Through the Ashes of Empires  The Blackening  Unto the Locust  Bloodstone & Diamonds  Catharsis  Of Kingdom and Crown 
EP:t:   Year of the Dragon  Year of the Dragon Tour Diary: Japan  The Blackening & Beyond  The Black Procession 
Livealbumit:   Hellalive  Machine Fucking Head Live 
Singlet:   ”Davidian”  ”Old”  ”Take My Scars”  ”Ten Ton Hammer”  ”From This Day”  ”Silver”  ”Crashing Around You”  ”Imperium”  ”Days Turn Blue to Gray”  ”Aesthetics of Hate”  ”Now I Lay Thee Down”  ”Halo”  ”Locust”  ”Darkness Within”  ”Killers & Kings”  ”Now We Die”  ”Is There Anybody Out There?”  ”Beyond the Pale”  ”Catharsis”  ”Do or Die”  ”Stop the Bleeding”  ”Bulletproof”  ”My Hands Are Empty” 
Promosinglet:   ”Alcoholocaust”  ”Hole in the Sky”  ”Beautiful Mourning”  ”This is the End” 
DVD:t:   Elegies 
Musiikkivideot:   "Fuck it All"  "Davidian"  "Old"  "Ten Ton Hammer"  "Take My Scars"  "From This Day"  "Crashing Around You"  "The Blood, The Sweat, The Tears" (Live)  "Imperium"  "Days Turn Blue tol Gray"  "Aesthetics of Hate"  "Now I Lay Thee Down"  "Halo"  "Hallowed Be Thy Name"  "Locust"  "Darkness Within"  "Night Of The Long Knives" (visualizer)"  "Now We Die"  "Now We Die" (Live)  "Catharsis"  "Beyond the Pale"  "Bastards"  "Kaleidoscope"  "Volatile" (lyric video)  "Volatile" (live in the UK 2018)  "Triple Beam" (lyric video)  "Do Or Die"  "Stop the Bleeding"  "My Hands Are Empty"  "Choke on the Ashes of Your Hate"  "No Gods, No Masters"
Mikko Peltola (jääkiekkoilija)

| Mikko Peltola |
| --- | --- |

Henkilötiedot
Syntynyt: 8. joulukuuta 1969 (ikä 54) Tampere
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  89 kg
Pelaajaura
Pääsarjaura:  1989–2009
Seurat:  Tappara (SML)   Lukko (SML)   Malmö IF (Elitserien)   Ilves (SML)   HPK (SML)   Pelicans (SML)   Rapperswil-Jona (NLA)   Linköpings HC (Elitserien)   Örebro HK (Division 1)   Rouen (Ligue Magnus)
Mikko Peltola (s. 8. joulukuuta 1969 Tampere) on suomalainen entinen jääkiekkohyökkääjä. Hän pelasi jääkiekon SM-liigassa 603 ottelua ja teki niissä tehot 165+221=386 ja keräsi 424 jäähyminuuttia. Peltola pelasi myös useita kausia Elitserienissä ja teki 213 ottelussa tehot 75+88=163 ja keräsi 142 jäähyminuuttia.
Peltola on Tapparan kasvatti ja pelasi seurassa vuoteen 1994 asti kunnes siirtyi Rauman Lukkoon. Lukossa hän pelasi kaksi hyvää kautta, joiden aikana hän keräsi tililleen runkosarjassa 40 maalia ja 90 pistettä. Näiden kahden kauden jälkeen hän siirtyi Ruotsin Elitserieniin Malmö Redhawksin joukkueeseen. Vaikka molemmilla kausilla Peltola teki 21 osumaa, seuran menestys jätti toivomisen varaa ja edessä oli paluu Suomeen, Ilveksen riveihin.
Ilveksen silloinen toimitusjohtaja Jussi Toikka pyrki kasaamaan joukkueen rahaa säästelemättä, mikä kirkastaisi edellisvuoden hopean kullaksi. Kausi oli sekä Ilveksen että Peltolan kannalta epäonnistunut. Peltolan 25 tehopistettä olivat vain varjo Rauman ja Malmön kausista ja Ilves putosi puolivälierissä HPK:ta vastaan. Seuraava kausi oli Ilveksen kannalta sekava ja se oli talousvaikeuksissa. Peltola ja latvialainen Rodrigo Laviņš saneerattiin HPK:hon vaihdossa, jossa Ilves sai Petr Tenkrátin. Aluksi Peltolalla sujui HPK:ssa hyvin, mutta loukkaantumissuman helpotettua hän löysi itsensä neloskentästä vähällä peliajalla.
Seuraavaksi Peltola lähti Pelicansiin, jossa hän sai valmentaja Kari Elorannalta paljon vastuuta. Peltola tekikin kahdella kaudella 105 tehopistettä. Pelicans pääsi kummallakin kaudella pudotuspeleihin, mutta se putosi molemmilla kausilla ensimmäisellä kierroksella. Joukkueen hajotessa Peltola siirtyi Sveitsiin mestaruussarjan Rapperswilin joukkueeseen. Hän ei kuitenkaan viipynyt Sveitsissä pitkään vaan teki toisen visiitin Ruotsiin. Ruotsissa hän pelasi Linköpings HC:n riveissä. Linköpingissä hän pelasi kolme kautta, joiden jälkeen hän siirtyi takaisin SM-liigaan Ilveksen joukkueeseen. Hän siirtyi tammikuun lopussa 2008 Ilveksestä Örebrohon jäätyään vähäiselle peliajalle Ilveksessä. Örebrossa Peltola sai seitsemän tehopistettä seitsemässä ottelussa.
Kauden 2008–2009 Peltola pelasi Ranskan Ligue Magnusin Rouenissa ja lopetti siellä uransa.
Miira Luhtavaara

Miira Luhtavaara (s. 1983) on suomalainen runoilija. Hän sai runokokoelmastaan Ruohikon luut Kalevi Jäntin palkinnon ja oli Helsingin Sanomien kirjallisuuspalkinnon ehdokkaana. Toinen runokokoelma Sinusta roikkuu valoa oli ehdokkaana Tanssiva karhu -palkintoon. Pinnallisuus-kokoelma oli ehdolla Runeberg-palkintoon vuonna 2022. Raadin mukaan "Pinnallisuus on kekseliäs ja hauska, surullinen ja täynnä paradokseja, joissa kumiankalla on höyhenet ja ”vesilasien huulilla / ikuinen hymy”".  Helsingin Sanomien Arla Kanerva kehui Luhtavaaran Tuhkaksi tekemisen aika -romaania ja luonnehti, miten "Luhtavaara kuvaa tunteiden ja ajatusten ristiriidat häkellyttävän tarkasti ja tiiviisti, uuttaen esiin vain olennaisen".
Julkaisuja

Ruohikon luut.  Teos, 2014.  ISBN 978-951-851-528-2.
Sinusta roikkuu valoa.  Teos, 2019.  ISBN 978-951-851-918-1.
Juha Hurme, Elli Salo, Kati Rapia, Miira Luhtavaara: Väinämöinen, Mäinämöinen ja Zäinämöinen.  Teos, 2020.  ISBN 978-952-363-086-4.
Pinnallisuus.  Teos, 2022.  ISBN 978-952-363-183-0.
Tuhkaksi tekemisen taika.  Teos, 2023.  ISBN 978-952-363-396-4.
Okluusiorintama

Okluusiorintaman merkki sääkartalla
Okluusiorintama (< lat. occludere sulkeutua) syntyy, kun matalapaineen vanhetessa kylmä rintama ajaa kiinni lämpimään rintamaan. Tämä nostaa lämpimän ilman ylös. Okluusiorintamassa on monesti enemmän joko kylmän tai lämpimän rintaman piirteitä. Okluusiorintaman sadealueen leveys, sade- ja tuuliolot sekä tuulen ja ilmanpaineen muutokset riippuvat matalapaineen voimasta ja okluusion iästä. Matalapaine syvenee yleensä niin pitkään kuin okluusio jatkuu. Satelliittikuvassa okludoitunut matalapaine näkyy koukkumaisena tai spiraalimaisena pilvenpyörteenä. Hyvin vanha okluusio voi olla yöllä näkymätön mutta saattaa synnyttää päivällä sadekuuroja.
Kylmän ja lämpimän rintaman törmätessä syntyy noin 100–200 km:n levyinen sadealue, joka alkuvaiheessa muistuttaa sääkartalta katsoen Y-kirjaimen kantaa, sitten J-kirjainta. Pistettä, jossa kylmä ja lämmin rintama törmäävät ja haarautuvat, sanotaan okluusiopisteeksi. Okluusiorintamassa on kaksi kylmää ilmamassaa vastakkain ja lämmin ilmamassa näiden yllä. Sen mukaan, kumpi ilmamassa, väistyvä vai etenevä, on kylmempi, okluusiorintamat jaetaan kylmään ja lämpimään okluusioon. Okluusiorintaman loppu on siihen liittyvien pilvien hajaantuminen matalapaineen täyttyessä. Tällöin lämmin ilma on kohonnut linssimäiseksi pisaraksi ilmakehän yläosiin. Jäljelle jää vain kuuropilvistä koostuva pilvipyörre. Kuuropilvet hajoavat lopulta cirruspilviksi. Kesällä sekä kylmä että lämmin okluusio voivat tuoda ukkosta.
Okluusion lajit

Kylmä ja lämmin okluusio ovat toistensa peilikuvia sääkartalla ja poikkileikkauksena. Suomessa tavallisemmassa lämpimässä okluusiossa kylmä ilmamassa tunkeutuu kylmempään ilmaan ja nostaa lämpimän ilman ylös. Lämmin okluusio muistuttaa poikkileikkauksessa Y:tä ja on sääkartalla lämpimän rintaman suora jatko. Tämä muistuttaa lämmintä rintamaa. Kylmässä okluusiossa erittäin kylmä ilma tunkeutuu maanpinnalla kylmään ilmaan ja nostaa lämpimän ilman ylös. Kylmä okluusio on monesti kylmän rintaman luonteinen, vaikka siihen monesti liittyykin kerrospilviä. Kylmä okluusio on kuin Y:n peilikuva, ja sääkartalla kylmä okluusio on kylmän rintaman suora jatko. Kylmän rintaman ja okluusion muodostamasta rungosta haarautuu lämmin rintama.
Okluusion lajit > Kylmä okluusio

Kylmä okluusio muistuttaa lämmintä ja kylmää rintamaa yhdessä tai vain kylmää rintamaa. Kylmään okluusioon liittyy voimakkaita, kumpupilvistä tulevia sadekuuroja, jotka johtuvat ilman rajusta kohoamisesta ilmamassojen rajalla. Tähän rajuun ilman nousuun liittyy voimakas pilvien muodostus ja kapeahko sadealue. Kuuropilviä voi edeltää lämmintä rintamaa muistuttava vyöhyke. Mutta lähempänä matalan keskustaa kylmä okluusio muistuttaa kylmää rintamaa, koska lämmin ilmamassa on noussut niin korkealle, ettei siellä ole enää lämpimän rintaman pilviä. Kuuropilvivyöhyke voi muistuttaa alkuperäisen kylmän rintaman tyypin mukaan joko hidasta tai nopeaa kylmää rintamaa.
Kylmä okluusio on melko harvinainen Suomessa, kesällä yleisin. Talvella kylmät okluusiot ovat tavallisia mannerten itärannikolla, missä mantereelta virtaa kylmää polaari-ilmaa, joka on aina kylmempää kuin meren puolella oleva ilma. Kylmän okluusion poikkileikkaus muistuttaa Y:n peilikuvaa: ensin tulee kylmä ilma, Y:n päällä lämmin ilma ja Y:n jälkeen hyvin kylmä ilma. Pidempi Y:n sivu on kallellaan kylmään ilmaan päin, rintaman etenemissuuntaa vastaan.
Okluusion lajit > Lämmin okluusio

Lämpimässä okluusiossa tapahtuu kerrospilvien muodostumista ilman noustessa rauhallisesti ylöspäin laajalla alueella. Lämmin okluusio on lähes sama kuin lämmin rintama. Tämä aiheuttaa tasaista sadetta suhteellisen kauan kestävänä. Sadepilvien jälkeen voi tulla kuurosadetta varsinkin, jos lämmin okluusio on nuori. Kesällä tähänkin rintamatyyppiin voi liittyä kuurosateita tai ukkosia. Lämmin okluusio kehittyy niin, että sen sadepilvialue pyrkii kapenemaan. Lämpimässä okluusiossa voi olla rintamaa edeltävässä kylmässä ilmassa inversiokerros. Kylmän okluusion poikkileikkaus muistuttaa Y-kirjainta: ensin tulee hyvin kylmä ilma, Y:n päällä lämmin ilma ja Y:n jälkeen kylmä ilma. Pidempi Y:n sivu on kallellaan hyvin kylmään ilmaan päin, rintaman etenemissuuntaan.
Okluusion lajit > Neutraali okluusio

Neutraali okluusio on näiden välityyppi, jossa on kerrospilvisyyttä ja kuuropilviä. Neutraalissa okluusiossa kahden kylmän ilmamassan lämpötilaero on hyvin pieni. Silti rintamaan liittyy voimakasta sadetta ja tuulen kääntyminen. Neutraalin okluusion poikkileikkaus-Y, jossa oikealla ja vasemmalla puolella ovat kylmät ilmat ja Y:n päällä lämmin ilma, on tasapainoinen.
Aiheesta muualla

Occlusion
Okluusiot kaaviona, jossa ei näy sateita ja pilviä. Yllä poikkileikkaus, alla kuva sääkartalla. A: lämmin okluusio, B: kylmä okluusio. L lämmin ilma, K kylmä ilma EK erittäin kylmä ilma.
Kylmä okluusio
Lämmin okluusio (jossain määrin ilmiötä huonosti kuvaava kuva)
Mies ja koski

| Mies ja koski |
| --- | --- |
Ohjaaja:  Päivi Kapiainen-Heiskanen
Käsikirjoittaja:  Päivi Kapiainen-Heiskanen
Säveltäjä:  Tapani Rinne (RinneRadio), Juha Mäki-Patola (musiikin miksaus)
Kuvaaja:  Heta Heiskanen, Harri Räisä, Päivi Kapiainen-Heiskanen
Leikkaaja:  Harri Räisä
Valmistustiedot
Valmistusmaa:  Suomi
Tuotantoyhtiö:  Mikkelin Mediaali Oy
Ensi-ilta:  2022
Kesto:  20 min
Infobox OKNimi-testi OK: 
Mies ja koski (engl. Man and an Old Mill) on suomalainen dokumenttielokuva Mäntyharjun Halmeniemellä sijaitsevasta Puhinkoskesta.
Myllytilalla nuorena asunut Eino Saloranta kuvaa mennyttä maalaisidylliä. Kosken rannalla toiminut mylly lopetti toimintansa vuonna 1972 ja myllytila autioitui. Alueen omistussuhteiden mutkikkuuden takia myllytila on päässyt pahasti rapistumaan. Nykyään se kiinnostaa luontokuvaajia. 
Filmiä on kuvattu Mäntyharjun Halmeniemellä sijaitsevan Puhinkosken lisäksi Imatrankoskella.
Filmi valmistui keväällä 2022 ja sitä on esitetty kotimaisilla ja kv. filmifestivaaleilla.
Aiheesta muualla

Elokuvamaraton Mikkelissä 9.5.2022: https://mikkeli.fi/2022/04/27/mikkelilaiset-elokuvat-ja-elokuvantekijat-paasevat-esiin-maakuntapaivana-9-5/
MAD Mikkeli 2022 esitys: https://madmikkeli.com/ohjelma-2/
Filmfreeway: https://filmfreeway.com/Manandanoldmill
Mies ja koski FB: https://www.facebook.com/puhinkoski
IMDb: https://www.imdb.com/title/tt28744189/reference/
Mikkelin Mediaali Oy: http://www.mediaali.fi
Puhinkoskesta netissä: https://myllyt.pihkala.info/myllyt/puhinkoski
Mies haisee / Joe Weider

| Mies haisee / Joe Weider Pertti Kurikan Nimipäivät / Karanteeni |
| --- | --- | --- |

EP-levyn tiedot
 Äänitetty : 2013
 Studio : Studio Valo, Helsinki (PKN) / MSL-studio, Kihniö (Karanteeni)
 Julkaistu: helmikuu 2015
 Formaatti: 7"
 Tyylilaji: punk rock
 Levy-yhtiö: Mauski Records / Punk & Pillu
Muut kannet
   EP:n kääntöpuolen kansikuva.
Pertti Kurikan Nimipäivien muut julkaisut
| Aina mun pitää 2015 | Mies haisee / Joe Weider 2015 | The Best of Greatest Hits 2015 |
Karanteenin muut julkaisut
| ADHD 2008 | Mies haisee / Joe Weider 2015 |   |
Mies haisee / Joe Weider on vuonna 2015 ilmestynyt Pertti Kurikan Nimipäivien ja Karanteenin split-EP. Kappale ”Kalja Kambäk” on Karanteenin käännösversio Uriah Heepin vuoden 1971 hitistä ”Lady in Black”. Kappaleen Mies haisee laulaa poikkeuksellisesti kitaristi Pertti Kurikka.
Kappaleet

Avaimet – 1.29
Roskaa – 1.05
Mies haisee – 1.50
Joe Weider – 1.50
Kalja Kambäk – 2.52
Miklós Csáki

| Miklós Csáki> Transilvanian voivodi |
| --- | --- |
 1402 - 1403  
Edeltäjä:  Simon Szécsény
Seuraaja:  Jakab Lackfi ja János Tamási
Transilvanian voivodi
 1415 - 1426  
Edeltäjä:  Stibor Stiboricz
Seuraaja:  Ladislau IV Csáki
Henkilötiedot
Miklós Csáki (romaniaksi Nicolae Csáki; unk. Csáki Miklós) oli unkarilainen aatelinen, joka toimi Transilvanian voivodina vuonna 1402 - 1403 yhdessä Miklós Marcalin kanssa sekä yksin vuosina 1415 - 1426, Unkarin kuninkaan Sigismundin nimittämänä. Miklósin poika Ladislau IV Csáki oli Transilvanian voivodina vuosina 1426 - 1437.
Masayoshi Ōhira

| Masayoshi Ōhira |
| --- | --- |

Japanin pääministeri
 7. joulukuuta 1978 – 12. kesäkuuta 1980  
Monarkki:  Hirohito
Edeltäjä:  Takeo Fukuda
Seuraaja:  Masayoshi Itō
Henkilötiedot
Syntynyt: 12. maaliskuuta 1910 Kan’onji, Japani
Kuollut: 12. kesäkuuta 1980 (70 vuotta) Tokio, Japani
Tiedot
Puolue:  Japanin liberaalidemokraattinen puolue
 Nimikirjoitus
Masayoshi Ōhira (1910–1980) oli japanilainen poliitikko. Hän oli Japanin ulkoministeri vuosina 1962–1964 ja uudestaan 1972–1974. Valtiovarainministeri hän oli 1974–1976. Hänestä tuli 1976 liberaalidemokraattisen puoleen pääsihteeri, ja vuonna 1978 hänestä tuli pääministeri. Hän hajotti parlamentin 1980, mutta kuoli kesken vaalikampanjan.
Aiheesta muualla

Kuvia tai muita tiedostoja aiheesta Masayoshi Ōhira Wikimedia Commonsissa
Miklós Geregye

| Miklós Geregye> Transilvanian voivodi |
| --- | --- |
 1265–1270  
Edeltäjä:  Kánin László
Seuraaja:  Máté II Csák
Transilvanian voivodi
 1272–1273  
Edeltäjä:  Máté II Csák
Seuraaja:  János Köszeg
Henkilötiedot
Kuollut: vuoden 1279 jälkeen
Miklós Geregye (unk. Geregye nembeli Miklós) oli unkarilainen aatelinen, joka toimi vuosien 1265–1270 aikana Transilvanian voivodina.  Hän oli viimeinen voivodi, jonka Unkarin kuningas Béla IV nimitti. 
Miklós tuki kuningas Béla IV:tä hänen käydessään valtataistelua poikaansa Tapani V:sta vastaan. Tapani V:den tullessa kuninkaaksi 3. toukokuuta vuonna 1270 Miklós pakeni maasta ja pääsi Böömin kuningas Ottokar II Přemyslin suojelukseen. Miklós osallistui seuraavan vuonna sotaretkeen Unkaria vastaan Ottokar II:n joukoissa. Ottokarin ja Tapani V:n välisen rauhansopimuksen jälkeen loppuvuodesta 1271 Miklós palasi Unkariin, mutta sai takaisin vanhan aatelisasemansa vasta Tapani V:n kuoltua 6. elokuuta 1272. Hän toimi uudelleen Transilvanian voivodina 1272–1273.
Myös Miklósin isoisä Eth Geregye toimi Transilvanian voivodina vuosina 1200–1202.
Miklós Gimes

Miklós Gimes (23. joulukuuta 1917 Itävalta-Unkari – 16. kesäkuuta 1958 Unkari) oli unkarilainen toimittaja. Gimes työskenteli Unkarin kommunistipuolueen lehden, Szabadin Népin toimittajana.
Hän vaati uudistuksia Unkarin kansannousun yhteydessä vuonna 1956. Gimes olikin vahvasti mukana järjestelemässä ja tukemassa mielenosoitusta Budapestissa 23. lokakuuta 1956, mikä johti kansannousuun. Tästä Gimes tuomittiin kuolemaan ja teloitettiin hirttämällä yhdessä Imre Nagyn ja Pál Maléterin kanssa vuonna 1958.
Mikroilmasto

Suppakuopan äärevä mikroilmasto on johtanut pensaiden ja puuntaimien paleltumiseen talvella.
Mikroilmasto on pienen alueen paikallinen ilmasto, jota kuvataan säämuuttujista (lämpötila, sademäärä, tuulen nopeus ja suunta, ilman kosteus jne.) lasketuilla pitkän ajan keski- ja ääriarvoilla.
Tarkastelualue on meteorologien kielenkäytössä mikä tahansa yhtenäinen pienehkö alue (koivumetsän mikroilmasto, takapihan mikroilmasto, jalkapallokentän mikroilmasto). Rakennustekniikassa voidaan puhua umpinaisten tilojen ilman tilasta ja jopa yksittäisen seinän mikroilmastosta. Biologiassa puolestaan voidaan puhua puun latvuksen eri osissa vallitsevasta mikroilmastosta.
Mikroilmaston vaikuttavia tekijöitä ovat
relatiivinen korkeus (merkittävin tekijä)
maaston kaltevuus suhteessa auringonpaisteen tulosuuntaan (etelärinne on lämpimämpi kuin pohjoisrinne)
puiden ja rakennusten vaikutus tuuleen
maaperän väri, läpäisevyys ja lämmönjohto-ominaisuudet
Lumipeitteen syvyys ja sen pysyvyys, veden kertyminen, tuulisuus, ja paikalliset lämpöolot voivat vaihdella maaston kohdan mukaan paljonkin. Paljaat kalliot varastoivat lämpöä päivän aikana, avoimen alueen laidalla tuulee enemmän, meren läheisyys voi aiheuttaa pärskeitä jne.
Puutarhurit käyttävät hyväkseen tietoa mikroilmastosta sijoittelemalla arkoja kasveja suotuisiin paikkoihin sekä muokkaamalla olosuhteita esimerkiksi tuulensuojien ja kohopenkkien avulla tai parantamalla maaperän lämmönjohtokykyä.
Jotta eri säähavaintoasemilla tehtävät havainnot olisivat vertailukelpoisia ja edustaisvat paikkakuntien eikä mikroilmastojen välisiä eroja, Maailman ilmatieteen järjestö WMO on suosittanut, että säähavaintoasemat sijoitetaan mahdollisimman samanlaisiin olosuhteisiin (ruohokentälle, tasainen maasto, lämpömittarit valkeaksi maalattuun kojuun, sadepöntön etäisyys puista vähintään puun korkeus ja niin edelleen).
Mambo Gumbo

| Mambo Gumbo One O'Clock Humph |
| --- | --- | --- |

Studioalbumin tiedot
 Äänitetty : Harasoo Studio
 Julkaistu: 1992
 Formaatti: CD
 Tuottaja(t): One O'Clock Humph & Jani Viitanen
 Tyylilaji: Rhythm and blues, cajun, zydeco
 Kesto: 36.46
 Levy-yhtiö: Bluelight Records
Mambo Gumbo on suomalaisen juurimusiikkiyhtye One O'Clock Humphin studioalbumi vuodelta 1992. Levyn ovat tuottaneet yhtye ja Jani Viitanen Mutant Music –yhtiölle. Viitanen on myös äänittänyt levyn Harasoo Studiossa ja miksannut sen MSL Studiossa.
Levy-yhtiö on Bluelight Records. Taustayhtiö on Epic / Sony Music Entertainment (Finland) Oy. CD-levy on valmistettu Itävallassa.
Levykannen valokuvaaja ja värikäsittelijä on Pentti Hokkanen. Bayou-aiheisen kuvan on tehnyt Kivi Larmola ja kansipaperin ovat suunnitelleet Hokkanen ja Mika Myyryläinen. Jälkimmäinen on myös albumin vastaava tuottaja.
Kiitoksissa on mainittu Pekka Koskinen, Kati Nurminen, Tero Liljamo, Heikki Koivunen, Simo Ollila, Veda, Tommi Laine, Henkka Perello, Woodrow Garreth ja Waldemar Wallenius. Yhtyeen konserttijärjestäjä on ollut Blues Brothers.
Kappaleet

You Tore My Heart – 3.45 (säv. Raulamo, san. Pylvänen, sov. Ruhanen)
I Ain’t Gonna Hurry – 3.09 (säv. Raulamo, san. Pylvänen, sov. Ruhanen)
Pinegrove Blues – 2.51 (säv. Abshire)
You Can Make It If You Try – 2.10 (säv. Jarrett)
Angel on My Shoulder – 3.22 (säv. Raulamo, san. Pylvänen)
You Got the Power – 2.30 (säv. Price)
Set Me Free – 2.54 (säv. Raulamo, san. Pylvänen, sov. Ruhanen)
Allons Rock'n'Roll – 2.51 (säv. Walker)
Good Rockin' Zydeco (Houseparty Dance Mix) – 2.45 (säv. Raulamo, san. Pylvänen)
If I Could – 3.53 (säv. Eaglin)
Tomorrow – 4.06 (säv. Raulamo, san. Pylvänen, sov. Ruhanen)
My Little Love Light – 2.30 (säv. Berry)
Kokoonpano

Jussi Raulamo – laulu ja kitara
Ari Klemola – kitara
Heidi Perello – piano
Teuvo Ruhanen – trumpetti
Heikki Matikainen – saksofoni
Arto Palojärvi – vetopasuuna
Torsti Tenhunen – basso
Petri Pylvänen – rummut
Kokoonpano > Vierailevat muusikot

Veeti & Velvets – taustalaulu
Veli-Matti Järvenpää – harmonikka
Santtu Sääkslahti – lyömäsoittimet
Tommi Laine – slide-kitara
Mount Finland

Mount Finland on Etelämantereella, Kuningatar Maudin maalla sijaitseva valloitettu 2879 metriä korkea vuori. Suomalaiset Patrick "Pata" Degerman ja yrittäjä Pekka Holma valloittivat sen 19. marraskuuta 2006 kello 23.10.
Mifu

| MiFU ruokarae Original> Ravintosisältö/100 g |
| --- | --- |
Energiaa:  371 kJ (89 kcal)
Proteiinia:  14 g
Hiilihydraatteja:  1,3 g
Rasvaa:  3 g
Kivennäisaineet
Suola:  1,2 g
Lähteet
 Ravintoarvojen lähde:  
Mifu on Valion valmistama, suomalaisesta maidosta valmistettu proteiinipitoinen ruokarae tai suikale. Mifua markkinoidaan lihan korvikkeeksi laktovegetaariseen ruokavalioon. Tuote on laktoositon, gluteeniton, kananmunaton ja soijaton. Mifu on kypsä, mutta sen voi myös paistaa. Tuotteita on saatavilla niin maustamattomina kuin maustettuina.
Kilpailevia tuotteita

2010-luvulla on Suomessa tuotu markkinoille myös jauhelihaa korvaamaan tarkoitettuja kasvi- ja hyönteisproteiinituotteita, kuten Gold&Green Foodsin Nyhtökaura, Verso Foodin Härkis, Raision Elovena Muru kaurajauhis ja Entomophagy Solutions Oy:n Sirkkis.
Aiheesta muualla

Valio MiFU
Artikkeli Valion sivuilla
Malesian avaruusjärjestö

Malesian avaruusjärjestö eli Agensi Angkasa Negara (ANGKASA) on Malesiassa 2000-luvun alussa perustettu maan avaruustoiminnasta vastaava järjestö.
Malesian avaruusjärjestöä johtaa (vuonna 2006) Mazlan Othman. 2000-luvulla Malesian valtion panostus avaruustoimintaan on ollut noin 40 miljoonaa euroa eli samaa tasoa kuin Suomi.
Satelliitit

Malesia käyttää satelliittitietoliikennettä ja -kaukokartoitusta sekä -paikannusta. Voimakkaassa talouskasvussa olevalle maalle satelliittijärjestelmät voivat olla ainakin väliaikaisena ratkaisuna hyvä valinta - lisää tietoliikennekapasiteettia saa vuokraamalla lisää transpondereita. Lisäksi 2000-luvun alku on GEO-satelliittien ylikapasiteetin vuoksi on ollut olemassa jossain määrin ostajan markkina, joka kehittynee ostajan eduksi vuonna 2008 alkaneen länsimaiden laskusuhdanteen ansiosta. Tosin tarjontapuolella yhtiöt ovat konsolidoituneet oligopoleiksi, jolloin kysynnän ja tarjonnan kohtaaminen ei tapahdu nk. täydellisillä markkinoilla.
Malesia on englantilaisten avustuksella kehittänyt yhden kaukokartoitussatelliitin, joka laukaistiin vuonna 2000. Sillä on kaksi omaa tietoliikennesatelliittia. Malesia kehitti kaukokartoitussatelliitin: RazakSAT, joka laukaistiin 14. heinäkuuta 2009 noin 600 km korkealle liki ekvaattorin yläpuoleiselle ympyräradalle. Tältä radalta Malesia näkyy paremmin kuin polaariradalta. Euroopan avaruusjärjestö avustaa maksua vastaan Malesian avaruusjärjestöä tämän mission operoinnin aloittamisessa. Satelliitin rakentaa malesialainen Astronautic Technology (M) Sdn. Bhd.-yhtiö. Satelliitin pääinstrumentti on kamera, jonka kuva-aineisto välitetään Malesiassa sijaitsevalle maa-asemalle.
Satelliittikaukokartoitus

Vuoden 2008 lopussa Malesian pääministeri ilmoitti Malesian alkavan valvoa puunkaatoa satelliiteilla pyrkien saamaan laittoman puunkaadon vähenemään. Ilmeisesti joka kolmas puu on kaadettu valtion metsistä ilman lupaa tai maksua. "Malaysian Remote Sensing Agency" aloitti metsien satelliittiseurantaohjelman lokakuussa 2008. Maa pyrkii samalla inventoimaan metsävaransa. Puutuotteiden myynti tuo Malesialle 6,8 miljardia dollaria, mutta arvellaan, että Malesia on menettänyt 13 prosenttia metsistään 1990-luvulla.